钦定古今图书集成/明伦汇编/氏族典/第282卷 > 汪应轸
## 钦定古今图书集成/明伦汇编/氏族典/第282卷 > 汪应轸

按《明外史汪应轸传》：“应轸字子宿，浙江山阴人。少有
志操，举正德十二年进士，选庶吉士。十四年，诏将南
巡，应轸抗言之。疏入，留中。复偕修撰舒芬等连章以
请，跪阙受杖。教习竣，出为泗州知州。世宗践阼，召为
户科给事中。所上凡三十馀疏，咸切时弊。以便养，乞
改南，遂调南京户科。张璁、桂萼在南部，方议追尊献”
皇帝，应轸与议不合。嘉靖三年出为江西佥事，引疾
归。久之，廷臣交荐，起故官，视江西学政。父艰归，疾卒。